Държавен вестник, бр. 19, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  19
Приложение
Споразумение за Норвежка програма за 
сътрудничество за икономически растеж и 
устойчиво развитие в Румъния между Крал-
ство Норвегия и Румъния 
(по-нататък наричани „страните“)
Член 1
Предмет
Норвежката програма за сътрудничество 
се създава за насърчаване на социалното и 
икономическото развитие в Румъния чрез 
проекти за двустранно сътрудничество между 
страните в секторите, посочени в член 4. 
Член 2
Финансов обхват
За целите на норвежката програма за 
сътрудничество за Румъния  Кралство Нор-
вегия осигурява общо 48 млн. EUR, които 
се отпускат на един транш през 2007 г.
Член 3
Срок
Сумата, посочена в член 2, се предоставя 
на разположение от датата на влизане в сила 
на Споразумението за участие на Република 
България и Румъния в Европейското ико-
номическо пространство или от датата на 
влизане в сила на споразумение за временно 
прилагане на споразумението до 30 април 
2009 г.
Член 4
Приоритетни сектори
Норвежката програма за сътрудничест-
во за Румъния се използва за проекти за 
двустранно сътрудничество между имащи 
право на участие кандидати от страните с 
цел насърчаване на социалното и икономи-
ческото развитие в Румъния в рамките на 
следните приоритетни сектори:
 – намаляване на емисиите от парникови 
газове, включително проекти за съвместно 
изпълнение по Протокола от Киото, както 
и на други емисии във въздуха и водата;
 – енергийна ефективност и възобновяема 
енергия;
 – подпомагане на устойчивото произ-
водство, включително сертифициране и 
проверка;
 – здравеопазване.
Други възможни дейности, inter alia, са 
иновации, развитие на човешките ресурси, 
изграждане на мрежи, изграждане на капа-
цитет, трансфер на технологии и изследова-
телска и развойна дейност.
Член 5
Максимален размер на съфинансирането
Норвежкият принос под формата на без-
възмездна помощ няма да превишава 60 % 
от разходите по проект, с изключение на 
проекти, които се финансират от бюдже-
та на централни, регионални или местни 
власти, като при тях приносът не може да 
надвишава 85 % от разходите по проект. В 
никакъв случай не може да се превишават 
максималните размери на съфинансиране на 
Общността. Приносът за неправителствени 
организации и социални партньори може да 
достигне до 90 % от разходите по проект. 
Член 6
Управление 
Норвежката програма за сътрудничество 
за Румъния се управлява от правителството 
на Норвегия или от орган, назначен от пра-
вителството. Управителният орган се кон-
султира с местния координационен център, 
назначен от правителството на Румъния. 
Комисията може да преглежда проектите1.
Други разпоредби относно прилагането 
на това споразумение се издават от прави-
телството на Норвегия при необходимост.
Разходите за управление на норвежката 
програма за сътрудничество се покриват от 
сумата, посочена в член 2.
Член 7
Влизане в сила 
Това споразумение се ратифицира от 
Кралство Норвегия и Румъния в съответствие 
с националните им процедури. То влиза в 
сила тридесет дни след датата, на която по-
следната страна е депозирала инструмента 
за ратификация в норвежкото Министер-
ство на външните работи, но не по-рано 
от влизането в сила на Споразумението за 
участие на Република България и Румъния 
в Европейското икономическо пространство 
или от датата на влизане в сила на споразу-
мение за временно прилагане на въпросното 
споразумение.
Съставено в Брюксел на ……… 2007 г.
За Кралство Норвегия	
За Румъния 
1	
Разпоредбите, уредени в последното изре-
чение на член 6, първа алинея, се прилагат 
като адаптация на член 4, параграф 3 от 
Споразумението между Кралство Норвегия 
и Европейската общност относно норвежки 
финансов механизъм за периода 2004 – 2009 г. 
(ОВ L 130, 29.4.2004 г., стр. 81).